1”Nan sabananyo lah nan Ambo katokan ko: Urang nan masuak ka kandang domba, jo sacaro malom-pek-i paga, sarato indak malalui pin-tu, tapi, mamanjek malalui jalan nan lain, mako, urang tu adolah pancilok atau parampok. 2Tapi, urang nan ma-suak malalui pintu, inyo tu lah nan tukang gubalo domba. 3Panjago kan-dang ka mambukakkan pintu untuak inyo, nan domba-domba bi tawu jo suwaronyo, di kutiko inyo ma-imbau namo domba tu sikua-sikua, sarato mambawok domba tu kaluwa. 4Sasu-dah domba-domba tu dibawok kalu-wa, nan tukang gubalo tu bajalan di muko, nan domba-domba tu bi ma-nuruikkan inyo, dek karano domba tu bi tawu jo suwaro tukang gubalo-nyo. 5Domba-domba tu, indak ka na-muah doh manuruikkan urang lain, malahan inyo tu ka bi lari dari urang tu, dek karano, inyo tu indak bi tawu jo suwaro urang tu.” 6Isa Almasih lah mancuritokan pa-rumpamoan nan bakcando itu, tapi, urang-urang tu indak bi mangarati, apo nan dimukasuikkan dek Baliau. 7Mako, Isa Almasih bakato pulo, ”Nan sabananyolah nan Ambo kato-kan ko: Ambo ko lah pintu untuak ka domba-domba tu. 8Kasadonyo nan tibo sabalun Ambo, adolah pancilok, sarato jo parampok, tapi, domba-domba indak doh ma-acuahkan suwaro inyo tu. 9Am bo-lah pintu. Siya nan masuak malalui Ambo, inyo ka salamaik, nan inyo ka masuak, sarato kaluwa, sarato ka man-dapekkan nan ka dimakan. 10Pancilok tibo hanyo untuak ka mancilok, untuak ka mambunuah, sarato untuak ka mam binasokan. Tapi, Ambo datang supayo umaik manusia mandapekkan iduik — iduik nan balimpah ruwah. 11Ambo-lah Panggubalo, nan sa-bana-bana Panggubalo. Panggubalo nan baiak, namuah manyarahkan nyawonyo untuak domba-dombanyo. 12Urang upahan, nan indak Panggu-balo, sarato indak pulo doh nan pu-nyo domba-domba tu, ka lari abih ma-ninggakan domba-domba, jikok inyo manampak anjiang utan tibo manya-rang. Mako, domba-domba tu ka di-tangkok, sarato ka dipakecai-kecaikan dek anjiang utan. 13Urang upahan tu ka lari, dek karano inyo bakarajo ma-arokkan upah. Inyo indak mampa-dulikan domba-domba tu. 14- 15Am-bo-lah Panggubalo, nan sabana-bana Panggubalo. Samo jo bakcando Bapak tawu jo Ambo, nan Ambo tawu jo Ba-pak, baitu pulo Ambo tawu jo dom-ba-domba Ambo, nan inyo tu bi tawu pulo jo Ambo. Ambo manyarahkan nyawo Ambo untuak inyo tu. 16Ado pulo domba-domba lain, nan miliak Ambo pulo, tapi, indak tamasuak da-lam kawanan domba nan iko. Inyo tu musti ka Ambo bawok pulo, nan inyo tu ka bi mandangakan suwaro Ambo. Inyo tu kasadonyo ka manjadi ciyek kalompok, nan hanyo surang sajonyo Panggubalonyo. 17Bapak mangasiahi Ambo, dek ka-rano, Ambo manyarahkan nyawo Am-bo, supayo Ambo bisa mandapekkan-nyo baliak. 18Indak surang juwo doh urang nan ka bisa ma-ambiak nyawo Ambo. Ambo manyarahkannyo manu-ruik kahandak Ambo sandiri. Ambo bakuwaso untuak manyarahkannyo, sarato bakuwaso pulo ma-ambiaknyo baliak. Itulah tugeh nan Ambo tari-mo dari Bapak Ambo.” 19Dek karano Isa Almasih bakato bakcando itu, nan urang-urang Yahu-di muloi bi batangka. 20Banyak urang nan bi bakato, ”Inyo kamasuak-an se-tan! Inyo gilo! Apo gunonyo kalian da-ngakan kecek Inyo?” 21Tapi, ado pulo urang nan bakato, ”Urang nan kamasuak-an setan, in-dak bakcando itu doh caro inyo mangecek! Dapekkoh setan mambuwek mato urang buto bisa maliyek?” 22Di Yerusalem urang sadang bi marayokan, Ari Rayo Panyucian Baithullah. Pado wakatu itu di mu-sin dingin. 23Isa Almasih sadang ba-jalan di Surambi Sulaiman, di dalam Baithullah. 24Kutiko urang-urang Ya-hudi bi tibo bakumpua di sakuliliang Isa Almasih, inyo tu bi batanyo, ”Sam-pai pabilokoh Angkau nak mampadi-yakan kami ditangkok ragu? Katokan-lah taruih tarang, jikok iyo Angkau Rajo Panyalamaik.” 25Isa Almasih manjawauk, ”Alah Ambo katokan kabake angkau, tapi angkau indak bi picayo. Sagalo ka-rajo nan Ambo karajokan ateh namo Bapak Ambo, itu lah mambari tando, tantang siya diri Ambo. 26Angkau in-dak bi picayo, dek karano angkau in-dak tamasuak domba-domba Ambo. 27Domba-domba Ambo, bi mandanga-kan suwaro Ambo. Ambo tawu jo inyo tu, nan inyo tu bi manuruikkan Ambo. 28Ambo ka mambarikan kabake inyo tu, iduik sajati nan kaka. Untuak sala-mo-lamonyo, inyo tu indak ka binaso. Indak surang juwo doh urang nan ka dapek marabuik inyo tu dari tangan Ambo. 29Bapak Ambo nan lah mam-barikan inyo tu kabake Ambo. Baliau labiah bakuwaso dari siapo pun juwo. Indak surang juwo doh urang nan ka dapek marabuik inyo tu dari tangan Bapak Ambo. 30Antaro Ambo jo Ba-pak, Kami ciyeknyo tu.” 31Mako, urang-urang Yahudi bi ma-ambiak-i batu pulo baliak, untuak ka pamungkang Isa Almasih. 32Tapi, Isa Almasih bakato kabake urang-urang tu, ”Angkau lah bi maliyek, lah ba-nyak Ambo mangarajokan karajo-karajo nan baiak, nan lah ditugehkan dek Bapak kabake Ambo. Dari sagalo karajo nan Ambo karajokan tu, nama-nyo nan indak bi katuju dek angkau, sainggo angkau nak ka mamungkangi Ambo?” 33Urang-urang Yahudi tu bi manja-wauk, ”Indak dek karano karajo-karajo Angkau nan baiak tu doh, mangko kami nak ka mamungkang Angkau jo batu, tapi, dek karano Angkau lah ma-randahkan Allah. Angkau hanyo su-rang manusia, tapi, Angkau nak man-jadikan diri Angkau Allah.” 34Mako, Isa Almasih bakato, ”In-dakkoh di Kitauk Taurat angkau ado tatulih: Allah bakato, ’Kalian adolah ilahi'? 35Kito lah bi tawu, baraso, apo nan tatulih di Alkitauk, balaku untuak salamo-lamonyo. Jadi, jikok Allah mambari sabutan ’ilahi,’ kabake urang nan bi picayo jo kato-kato Baliau, 36baa mangko angkau bi mangatokan Ambo marandahkan Allah, dek ka-rano Ambo bakato Ambo Anak Allah? Padohal, Ambo ko dipiliah dek Bapak, sarato di utuih ka dunia. 37Jikok Ambo indak mangarajokan, karajo nan ditugehkan dek Bapak, jan bi picayo kabake Ambo. 38Tapi, dek karano Ambo layi mangarajokan-nyo, mako, picayolah kabake apo nan Ambo karajokan tu, biyapun angkau indak bi namuah picayo kabake Ambo. Supayo angkau buliah bi tawu, sara-to bi mangarati, baraso Bapak tatauk basatu jo Ambo, nan Ambo tatauk ba-satu jo Bapak.” 39Urang-urang tu ba-usawo baliak nak ka manangkok Isa Almasih, ta-pi, Baliau dapek ma-inda dari urang-urang tu. 40Kamudian, Isa Almasih babaliak ka subarang Sungai Yordan, ka tam-paik nan dulunyo Yahya mampaman-dikan urang di sinan tu, mako, Ba-liau di sinan untuak babarapo lamo. 41Sambuah urang nan bi tibo kabake Isa Almasih. Urang-urang tu bi baka-to, ”Yahya indak ado doh mampabuwek mukjizat-mukjizat, tapi kasadonyo apo nan inyo katokan tantang Baliau ko, batua.” 42Mako, banyaklah urang-urang nan di sinan tu, nan bi picayo kabake Isa Almasih. YAHYA
min_Latn